|  |  |  |  |  |
| --- | --- | --- | --- | --- |
| Description: ГРБОВИ ЗА МЕМОРАНДУМ | | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 45 02  [ounz@vojvodina.gov.rs](mailto:ounz@vojvodinа.gov.rs) | | |
|  | KLASA: 002574714 2024 09427 001 001 000 001 | | DATUM: 4. 10 .2024. godine |

Na temelju članaka 15., 16. stavka 5., članka 24. stavka 2. Pokrajinske skupštinske odluke o pokrajinskoj upravi („Službeni list APV”, broj: 37/14, 54/14 – dr. odluka, 37/16, 29/17, 24/2019, 66/2020 i 38/2021) i članka 9. stavka 1. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine („Službeni list APV”, broj: 7/23, 5/24), a po provedenom Natječaju za financiranje i sufinanciranje nabave opreme – videonadzora u funkciji promoviranja i unaprjeđenja sigurnosti učenika za ustanove srednjeg obrazovanja i odgoja na teritoriju Autonomne Pokrajine Vojvodine u 2024. godinu („Sl. list APV“, broj: 38/2024), pokrajinski tajnik za obrazovanje, propise, upravu i nacionalne manjine – nacionalne zajednice, d o n o s i:

**RJEŠENJE**

**O RASPODJELI SREDSTAVA PO NATJEČAJU ZA FINANCIRANJE I SUFINANCIRANJE NABAVE OPREME - VIDEONADZORA U FUNKCIJI PROMOVIRANJA I UNAPRJEĐENJA SIGURNOSTI UČENIKA ZA USTANOVE SREDNJEG OBRAZOVANJA I ODGOJA NA TERITORIJU AUTONOMNE POKRAJINE VOJVODINE U 2024. GODINI**

**I.**

Ovim rješenjem se utvrđuje raspodjela proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice po Natječaju za financiranje i sufinanciranje nabave opreme – videonadzora u funkciji promoviranja i unaprjeđenja sigurnosti učenika za ustanove srednjeg obrazovanja i odgoja na teritoriju Autonomne Pokrajine Vojvodine u 2024. godini, klasa: 002574714 2024 09427 001 001 000 001 od 6. 9. 2024. godine („Službeni list APV“, broj: 38/2024 – u daljnjem tekstu: Natječaj).

**II.**

Natječajem je **opredijeljeno ukupno 60.000.000,00 dinara** za namjenu iz točke I. ovog rješenja. Ovim rješenjem obavlja se raspodjela sredstava u ukupnom iznosu od **59.614.455,03 dinara**, a sredstva u iznosu od **385.544,97 dinara** ostaju neraspoređena.

Sredstva se odobravaju ustanovama srednjeg obrazovanja i odgoja na teritoriju AP Vojvodine čiji je osnivač Republika Srbija, autonomna pokrajina i jedinica lokalne samouprave (u daljnjem tekstu: korisnici) za namjene i u iznosima prikazanima u Tablici 1. koja je sastavni dio ovog rješenja.

**III.**

Sredstva iz točke II. ovog rješenja utvrđena su Pokrajinskom skupštinskom odlukom o proračunu Autonomne Pokrajine Vojvodine za 2024. godinu („Službeni list APV“, broj: 45/23 i 37/24 – rebalans), u Razdjelu 06 – Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo), Program 2004 – Srednje obrazovanje, Programska aktivnost 1005 – Modernizacija infrastrukture srednjih škola, Funkcionalna klasifikacija 920 – Srednje obrazovanje, Izvor financiranja 01 00 – Opći prihodi i primici proračuna, Ekonomska klasifikacija 463 – Transferi ostalim razinama vlasti, 4632 – Kapitalni transferi ostalim razinama vlasti, a prenose se korisnicima sukladno priljevu sredstava u proračun AP Vojvodine, odnosno likvidnim mogućnostima proračuna.

**IV.**

Za rashode i izdatke vezane za realizaciju namjene za koju su sredstva dodijeljena, a koji podliježu postupku javne nabave, primatelj sredstava provodi postupak javne nabave, sukladno propisima koji reguliraju javne nabave.

**V.**

Tajništvo će obavijestiti korisnike o raspodjeli sredstava koja je utvrđena ovim rješenjem.

**VI.**

Tajništvo će obvezu prema korisnicima preuzeti na temelju pismenog ugovora.

**VII.**

Ovo rješenje je konačno i protiv njega se ne može uložiti žalba.

**VIII.**

Za izvršenje ovog rješenja zadužuje se Sektor za materijalno-financijske poslove Tajništva.

**Rješenje dostaviti:**

1. Sektoru za materijalno-financijske poslove Tajništva
2. Pismohrani

**POKRAJINSKI TAJNIK**

**Róbert Ótott**